માનવમિત્ર, અમદાવાદ : વૈશ્વિક સ્થિતિને ધ્યાનમાં લઇને પેટ્રોલ અને ડીઝલની કિંમતમાં અવિરત ઘટાડાનો દોર જારી રહ્યો છે. આજે શુક્રવારના દિવસે કિંમતોમાં વધુ ઘટાડો કરવામાં આવ્યો હતો. રાષ્ટ્રીય પાટનગરમાં પણ કિંમતો ઘટી હતી. ફ્યુઅલ કિંમતોમાં અવિરત ઘટાડો રહેતા સામાન્ય લોકોને રાહત થઇ છે. આજે પેટ્રોલ અને ડીઝલની કિંમતમાં વધુ ઘટાડો થયો હતો. પેટ્રોલની કિંમતમાં ૧૯ પૈસા અને ડીઝલની કિંમતમાં ૧૪ પૈસાનો ઘટાડો કરવામાં આવ્યો હતો. કાપ મુકવામાં આવ્યા બાદ પેટ્રોલની કિંમત લીટર દીઢ ૭૯.૧૮ અને ડીઝલની કિંમત ૭૩.૬૪ થઇ ગઇ હતી.